**Osnovna škola Petra Studenca,**

**Kanfanar**

 **NATJEČAJ „OTISAK SRCA“-volonterska inicijativa modela razvoja volonterstva za dodjelu nagrade „Škola-prijatelj zajednice“ za 2014.**

**Naša škola dobila je novčanu nagradu u iznosu od 10.000,00 kn za najbolju volontersku inicijativu u 2014.godini.**

Naziv naše inicijative je „**Prijatelj prijatelju**“. Ove školske godine, nakon što smo doznali da je naš učenik 7.razreda obolio od leukemije, te da je na liječenju u Rijeci, odlučili smo se na volontersku inicijativu.

Riječ je o humanitarnom radu, kreativnim radionicama, te prodajnim izložbama tijekom školske godine s ciljem senzibilizacije učenika, roditelja, djelatnika škole i mještana za humanost, empatiju i volonterski rad.

Planiramo ukupno tri radionice i prodajne izložbe na kojima bismo svojim radom i kreativnošću sva prikupljena sredstva namijenili liječenju našeg učenika.

**Prva prodajna izložba** predviđa se za mjesec listopad, 2014.u sklopu obilježavanja Dana zahvalnosti za plodove zemlje. Planiramo peći palačinke i kuhati kompot, te organizirati prodaju istih (organizacija se odnosi na nabavku namirnica, zaduženja učitelja i djelatnika u pripremi i prodaji, uz izradu bonova-potvrda o plaćanju s naznakom akcija“Prijatelj prijatelju“.)

**Druga humanitarna akcija** planira se za mjesec prosinac u predblagdansko vrijeme, za koje ćemo na radionicama pripremiti i izraditi prigodne uratke, ukrase, poklone, te prodaju istih na dan Božićne priredbe kad nam dođe puno roditelja i gostiju.

**Treću humanitarnu akciju** planiramo u pred uskršnje vrijeme, također organizirati kreativne radionice na kojima bismo izrađivali prigodne uratke, ukrase i uporabne predmete, koje bismo prodavali u mjestu.

U svim akcijama i aktivnostima sudjelovali bi učenici, učitelji i roditelji učenika naše škole. Navedeni sudionici bili bi angažirani u svim dijelovima aktivnosti, od organizacije, aktivnog rada u samim radionicama, do sudjelovanje u prodajnim izložbama.

S novčanim dijelom nagrade financirali bismo potreban materija za kreativne radionice, a sav rad bio bi volonterski jer bi se dio aktivnosti obavljao i u poslijepodnevnim satima i u slobodno vrijeme, osobito radionice za odrasle.